

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.422**

(prot. Nr.37, 12.§)

**Par projekta “Dialogue for Daugavpils development” pieteikumu Jaunatnes starptautisko programmu aģentūras administrētas Eiropas Savienības programmas "Erasmus+: Jaunatne darbībā" 3. pamatdarbības “Atbalsts politikas reformai” 2020. gada 3. projektu pieteikumu konkursam**

Pamatojoties uz likuma „Par pašvaldībām” 21.panta pirmās daļas 27.punktu, ņemot vērā Ministru kabineta 2013.gada 5.novembra noteikumus Nr.1243 „Kārtība, kādā piešķir valsts budžeta finansējumu, kas paredzēts jauniešu iniciatīvas un līdzdalības veicināšanai lēmumu pieņemšanā un sabiedriskajā dzīvē, darbam ar jaunatni un jaunatnes organizāciju darbības atbalstam”, saskaņā ar Eiropas Savienības programma*s* "Erasmus+: Jaunatne darbībā" vadlīnijām un Daugavpils pilsētas domes Izglītības un kultūras jautājumu komitejas 2020.gada 17.septembra sēdes atzinumu, Daugavpils pilsētas domes Finanšu komitejas jautājumu komitejas 2020.gada 17.septembra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piedalīties izsludinātajā Jaunatnes starptautisko programmu aģentūras administrētas Eiropas Savienības programmas "Erasmus+: Jaunatne darbībā" 3. pamatdarbības “Atbalsts politikas reformai” 2020. gada 3. projektu pieteikumu konkursā ar projektu “Dialogue for Daugavpils development”.
2. Daugavpils pilsētas domei, projekta “Dialogue for Daugavpils development” atbalstīšanas gadījumā, nodrošināt projekta īstenošanai priekšfinansējumu **EUR 4234,80** (četri tūkstoši divi simti trīsdesmit četri *euro* 80 centi) apmērā no pašvaldības budžetā līdzekļiem.
3. Daugavpils pilsētas domes Jaunatnes nodaļai sagatavot un iesniegt projekta “Dialogue for Daugavpils development” pieteikumu un nodrošināt projekta īstenošanu.

Pielikumā: Daugavpils pilsētas domes Jaunatnes nodaļas projekta “Dialogue for Daugavpils

development” apraksts.

Domes priekšsēdētājs *(personiskais paraksts)*  I.Prelatovs